SUA e gata să impună noi sancțiuni Coreei de Nord.
Secretarul de Stat al SUA e gata să impună noi sancțiuni Coreei de Nord. SUA vor să îl forțeze pe Kim Jong-un să renunțe la programul nuclear. Donald Trump a lăudat "prietenia specială" pe care o avea cu Kim Jong-un.
Prietenia dintre Statele Unite și Corea de Nord pare că nu va ține. Joe Biden e gata să revină la situația de acum patru ani. Adică sancțiuni, tensiuni, amenințări prin presă și lansări de rachete.Problema e aceeași dintotdeauna: programul nuclear al Phenianului."Aceasta este o problemă serioasă, care s-a înrăutățit de-a lungul timpului. Primul lucru pe care îl vom face este să revizuim politica generală, să analizăm ce instrumente avem, inclusiv sancțiuni suplimentare, inclusiv în special coordonarea și cooperarea cu aliații și partenerii", a spus Anthony Blinken, secretarul de Stat al SUA.În ultimii patru ani, abordarea a fost diferită. Trump s-a întâlnit de două ori cu Kim și chiar a spus că s-a împrietenit cu dictatorul nord-coreean."Tocmai am primit o scrisoare frumoasă de la Kim Jong-un. Evident, nu pot să vă arăt scrisoarea, dar este una personală, foarte călduroasă, foarte drăguță. Apreciez gestul", spunea Donald Trump, fostul președinte al SUA.